kardosdrur/scandi-wiki huggingface dataset:
Fuirendal

Fuirendal (Fyrendal) er en herregård i Fyrendal Sogn, Næstved Kommune (tidligere Fuglebjerg Kommune, Øster Flakkebjerg Herred, Sorø Amt). 
Fyrendal ligger tæt op ad kirken af samme navn. 
Oprindelig hed herregården Vindingegård efter landsbyen Vindinge, der blev nedlagt i første halvdel af 1600-tallet. I 1677 blev Vindingegård gjort til baroni under navnet Fuirendal. 
Hovedbygningen er opført i flere tempi og har en ret uregelmæssig grundplan. Nordfløjen er opført i 1609-10 af Vilhelm Dresselberg i to stokværk med hvidkalkede mure over hvælvede kældre. I det indre findes kalkmalede dekorationer, som hører til det oprindelige inventar. På sydsiden lå indtil slutningen af 1700-tallet et ottekantet trappetårn. Mod vest byggedes på samme tid eller måske betydeligt senere en portfløj i ét stokværk med kælder og to krydshvælvinger i porten. Mod syd lå en fløj, der stødte op til kirkegården. Den blev nedrevet i 1880erne og erstattedes af den mur, der nu skiller herregården fra kirkegården. Mod øst stod i 1700-tallet en mur med en anselig port, der blev istandsat 1678, men måske var noget ældre. 
I 1922 moderniseredes hovedbygningen, og i 1922-24 ombyggedes avlsgården. I 2007-2008 atter istandsat og moderniseret.
Godset ejes af kammerherre, hofjægermester Ulrich Holstein-Holsteinborg, der også ejer Holsteinborg ved Rude og Snedinge ved Skælskør. 
Der er ikke offentlig adgang til godset.

Fuirendal er på 124 hektar

Ejere af Fuirendal 

(1387-1413) Didrik Skeel
(1413-1440) Niels Jensen Dyre
(1440-1475) Erik Jensen Dyre
(1475-1509) Christoffer Eriksen Dyre
(1509-1554) Erik Christoffersen Dyre
(1554-1592) Sidsel Mouridsdatter Skave gift Dyre
(1592-1594) Niels Andersen Dresselberg
(1594-1595) Peder Nielsen Dresselberg
(1595-1620) Vilhelm Nielsen Dresselberg
(1620-1630) Enke Fru Dresselberg
(1630-1632) Mette Vilhelmsdatter Dresselberg gift Parsberg
(1632) Christian 4.
(1632-1645) Hans Ulrik greve Gyldenløve
(1645-1660) Gunde Rosenkrantz
(1660-1663) Jørgen Rosenkrantz
(1663-1667) Margrethe Frische gift Fuiren
(1667-1673) Thomas Fuiren
(1673-1686) Diderik lensbaron Fuiren
(1686-1700) Diderik lensbaron Fuiren
(1700-1737) Ulrich Adolph Holstein-Holsteinborg
(1737-1749) Frederik Conrad Holstein-Holsteinborg
(1749-1759) Christoph Conrad Holstein-Holsteinborg
(1759-1760) Cay Joachim Detlev Holstein-Holsteinborg
(1760-1796) Heinrich Holstein-Holsteinborg
(1796-1836) Frederik Adolph Holstein-Holsteinborg
(1836-1892) Ludvig Henrik Carl Herman Holstein-Holsteinborg
(1892-1924) Frederik Conrad Christian Christoffer Holstein-Holsteinborg
(1924-1945) Bent Holstein-Holsteinborg
(1945-1960) Erik Frederik Adolph Joachim Holstein-Holsteinborg
(1960-1981) Ib Holstein-Holsteinborg
(1981-) Ulrich Holstein-Holsteinborg

Fuirendal til leje 
Fuirendal er pr. august 2008 renoveret og udbudt til leje til folk med pietetsfølelse for stedet.

Eksterne henvisninger 

Holsteinborg Gods

Kilder 
J.P. Trap: Danmark 5.udgave, Kraks Landburg

Herregårde i Næstved Kommune
Fredede slotte og herregårde i Danmark
Herregårde i Sorø Amt
Dysenteri

Dysenteri er en sygdom der medfører alvorlig diarre, ofte med blod i fæces. Den er forårsaget af indtagelsen af madvarer der indeholder mikroorganismer. De medfører sygdom, hvor betændelse i tarmsystemet påvirker kroppen betydeligt. 
Der er to almindelige typer af dysenteri: Shigellosis, der er forårsaget af en af flere typer Shigella bakterier, og amøbisk dysenteri, der forårsages af amøben Entamoeba histolytica.

Protozosygdomme
Bakteriesygdomme
Hamburger Symphoniker

Hamburger Symphoniker blev grundlagt i 1957. Orkestrets første ledende dirigent var Robert Heger. Blandt hans efterfølgere findes Imre Kertesz, Carlos Kalmar og Miguel Gómez-Martinez. I begyndelsen af sæsonen 2004/2005 blev Andrey Boreyko orkestrets nye ledende dirigent. Nøje iagttaget både hjemme og i udlandet er det med hans ansættelse lykkedes at skabe et enestående og spændende kunstnerisk samarbejde.

Hamburger Symphoniker har det privilegium at være det eneste orkester, som er hjemmehørende i Musikhalle Hamburg (siden 2005 officielt Laeiszhalle). Orkestret har arbejdet med dirigenter som Charles Mackerras, Christian Thielemann, Peter Ruzicka, Horst Stein, Ralf Weikert, Sebastian Weigle og István Kertész. Den første chefdirigent var Robert Heger. Følgende chefdirigenter blev Heribert Beissel, Carlos Kalmar, Miguel Gómez Martínez og Yoav Talmi, siden sæsonen 04/05 Andrey Boreyko. 

Nogle af verdens fineste solister som Christian Tetzlaff, Elisabeth Leonskaja, Andrej Hoteev, Frank Peter Zimmermann, Edita Gruberova, Placido Domingo og Grace Bumbry har haft gæsteoptræden med orkestret i de sidste år.

Hamburger Symphoniker spiller regelmæssigt omkring tyve operaer og balletter i Hamburgische Staatsoper i hver sæson. Orkestret har opnået et godt internationalt omdømme på utallige ture til lande som Storbritannien, Italien, Frankrig, Spanien, Skandinavien, Polen og Tyrkiet.

Optagelser med Hamburger Symphoniker findes på Dabringhaus og Grimm, edel classics og Deutsche Grammophon (Deutscher Schallplattenpreis ECHO Klassik).

Derudover har orkestret tilbudt en række af meget succesrige abonnementskoncerter for børn gennem mange år. De legendariske friluftskoncerter i gården af Hamburgs rådhus er altid udsolgte.

Weblinks 
 Film about the Hamburger Symphoniker and Andrey Boreyko
 www.hamburgersymphoniker.de
 Diskographie der Hamburger Symphoniker 
 Laeiszhalle – Musikhalle Hamburg 

Symfoniorkestre fra Tyskland
Symphoniker
Etableret i 1957
Sayyid Qutb

Sayyid Qutb (IPA udtale: ['saɪjɪd 'qʊtb]) (arabisk: سيد قطب; 9. oktober 1906 – 29. august 1966) var en egyptisk forfatter og islamist, som hørte til blandt det Muslimske Broderskab i Egypten. Han er bedst kendt for sit teoretiske arbejde med at omdefinere den islamiske fundamentalisme under sociale og politiske omskiftelser. Det mest kendte blandt hans værker er Ma'alim fi-l-Tariq (Milepæle). Hans omfattende Korankommentar, Fi zilal al-Qur'an (I Koranens skygge) har bidraget væsentligt til de moderne opfattelser af islamiske begreber som jihad, jahiliyyah og ummah. Qutb blev fængslet og hængt i Egypten i 1966. Han har inspireret mange af nutidens islamister, heriblandt Osama bin Laden.

Alternative skrivemåder for hans for- og efternavn omfatter Saïd, Syed, Koteb (meget almindeligt), Qutub, Kotb osv.

Eksterne henvisninger 

Islamister
Faglitterære forfattere fra Egypten
Retsstat

I en retsstat er der opstillet en række procedurer, der skal følges i forbindelse med afgørelser, og disse procedurer er sikret af grundloven og er forholdsvis svære at ændre. Det er med til at sikre den enkelte borger mod at blive offer for vilkårlige og midlertidige folkestemninger.
I en retsstat bliver alle mennesker dømt lige uanset hvilken status man har i samfundet.
I nogle diskussioner bliver selve demokratibegrebet udvidet til også at omfatte de begrænsninger, der er indbygget i retsstatsbegrebet.

Retsvæsen
Forfatterskab

Et forfatterskab er en forfatters samlede værker. Det vil sige alt en forfatter har udgivet.

Ordet kan også bruges i betydningen "det at være forfatter til et bestemt skrift". Denne betydning svarer til engelsk authorship – et ord som ikke kan anvendes om "en forfatters samlede værker".

Kommunikation
FN-forbundet

FN-forbundet er en uafhængig, tværpolitisk NGO, der har til formål at styrke interessen for og kendskabet til FN. FN-forbundet arbejder lokalt, nationalt og internationalt med borgere, politikere, organisationer og andre FN-forbund for bl.a. at:
 Skabe respekt for menneskerettighederne i Danmark og resten af verden
 Virkeliggøre FN’s 17 verdensmål
 Fremme ligestilling og forbedre udsatte gruppers vilkår og rettigheder
 Reform af FN

Historie 
FN-forbundet blev dannet i 1970, da Den Danske FN-forening blev sammensluttet med Dansk Samråd for de Forenede Nationer og Een Verden. Forbundets rødder går dog helt tilbage til Foreningen til Danmarks Neutralisering, der blev stiftet af den danske modtager af Nobels Fredspris, Frederik Bajer, i 1882.

FN-forbundets arbejde 

FN-forbundet arbejder for at demokratisere FN og for at bygge bro mellem FN og civilsamfundet, på egen hånd og i samarbejde med andre organisationer og institutioner. Lokalt og nationalt i samarbejde med politiske organisationer, forskningsinstitutter og andre NGO’er; internationalt i samarbejde med søsterforbund (World Federation of United Nations Associations, WFUNA) og internationale organisationer (herunder World Federalist Movement, WFM).

FN-forbundets arbejde inkluderer bl.a. at:
 Rådgive borgere, politikere og andre i FN-relaterede problemstillinger
 Deltage i den offentlige debat
 Udarbejde politikpapirer og undervisningsmateriale
 Deltage i kapacitetsopbyggende projekter i udviklingslande
 Afholde nationale og internationale konferencer og høringer

Meget af FN-forbundets daglige arbejde er baseret på frivillige kræfter og har desuden en række lokalkredse flere steder i landet. Forbundets sekretariat ligger i København.

Referencer

Eksterne henvisninger 
 FN-forbundet
 https://wfuna.org/

Internationale organisationer
Oplysningsforbund
Ngo'er
Etableret i 1970
Internationale solidaritetsbevægelser
Ian Richardson

Ian Richardson (7. april 1934 – 9. februar 2007) var en skotsk skuespiller, der var kendt som en stor teaterskuespiller og i bredere kredse fra talrige tv- og filmroller.

Ian Richardson blev født i Edinburgh og blev uddannet skuespiller ved College of Dramatic Arts i Glasgow. I 1960 var han med til at starte Royal Shakespeare Company, som han var medlem af i femten år. Ved siden af dette fik han efterhånden en lang række roller i tv-sammenhæng startende med Som man behager i 1963. 

Hans internationale gennembrud kom med rollen som dobbeltagent i filmatiseringen fra 1979 af John Le Carrés Dame, konge, es, spion og senere som den kyniske og manipulatoriske toppolitiker Francis Urquhart i House of Cards-trilogien (1990-1995). Richardson spillede desuden hovedrollen som den britiske guvernør Rex Hunt i An Ungentlemanly Act (1992), en rekonstruktion af den argentinske invasion af Falklandsøerne, samt hovedrollen i den britiske tv-serie House of Cards.

Han tildeltes i 1989 kommandørkorset af Order of the British Empire (CBE). Privat var han gift siden 1961 og havde to børn.

Ian Richardson døde uventet. Han sov ind d. 9. februar 2007.

Eksterne henvisninger 
 

Skuespillere fra Skotland
Personer tildelt Commander of the Order of the British Empire
Personer fra Edinburgh
Meet Your Meat

Meet Your Meat (eller Mød dit kød) er en dokumentarfilm produceret af PETA. Filmens formål var at informere seerne om den proces som dyr gennemgår i kødindustrien, og forsøge at vende dem til vegetarisme.

Filmen består hovedsageligt af skjulte optagelser af kyllinger (slagtekyllinger og fabrikskyllinger), kalkuner, grise, kvæg, malkekøer og slagtekalve, og belyser hvad der foregår ved produktionen af kød og andre animalske produkter til menneskeforbrug. Videoen indeholder også nogle optagelser fra et slagteri. Den er blevet udgivet i flere versioner – alle fortalt af Alec Baldwin — den seneste blev udgivet i 2003. 

Filmen varer 13 minutter og kan fås i flere formater, deriblandt DVD, VHS, Video-cd og flere computer-medieafspilleres formater. Meet Your Meat følger med i Chew on This: 30 Reasons to go Vegetarian, også af PETA, og med mange af deres vegetar starter-kits.

Fodnoter

Eksterne henvisninger 
 Meet Your Meat  
 
 Vegoland.dk om Meet Your Meat

Se også 
 Unnecessary Fuss

Film om jordbrug
Dyrevelfærd
Dokumentarfilm fra USA
Amerikanske film fra 2002
Evighedsblok

En evighedsblok – som også kaldes en magisk blok, tysk: Wunderblock, fransk: bloc-note magique eller ardoise magique – er en legetøjstavle på hvis pergamentark man kan skrive et uendeligt antal gange. Det bagvedliggende karbonpapir klæber til pergamenten, når man skriver. Tavlen viskes ren ved at trække en pind ind mellem pergament og karbonpapiret, som skiller lagene ad igen. 

Den var inspirationen til Sigmund Freud: Notiz über den Wunderblock, dansk oversættelse: "'Notits om den magiske blok", i Metapsykologi 2 (Hans Reitzel 1976). 
En tekst, som igen har inspireret den amerikanske kunstner Arnold Dreyblatt til installationen Wunderblock (Berlin 2000).

Legetøj
Arnold Dreyblatt

Arnold Dreyblatt (født 1953 i New York City) er en amerikansk billedkunstner, minimalistisk komponist og musiker. Bosiddende i Berlin siden 1984. Er en noget avanceret komponist, der også har skrevet værker uden lyd.

Diskografi
Appalachian Excitation, Northern Spy Records, CD, 2013, with Megafaun
 Resonant Relations, Cantaloupe Music, CD, 2008
Live at Federal Hall, Table of the Elements, CD, 2006
Lapse, Table of the Elements, LP, 2004
The Adding Machine, Cantaloupe Music, CD, 2002
Escalator on “Renegade Heaven, Bang on a Can All-Stars, Cantaloupe Music, CD, 2000The Sound of One String – Previously Unreleased Live Recordings 1979-1992, Table of the Elements, CD, 1998Animal Magnetism, Tzadik Records, CDa haymisch groove, Extraplatte, Vienna, CD, 1994Propellers in Love, and “High Life”, HatART, CD, 1986Nodal Excitation'', India Navigation Records, LP, 1982

Noter
 Allmusic bio

Eksterne links 
Arnold Dreyblatt website

Malere fra USA
Personer fra New York
Klassiske komponister fra det 20. århundrede
Klassiske komponister fra det 21. århundrede
Kritik (flertydig)

Kritik kan henvise til flere ting:

 Kritik – om "kunsten at bedømme", en generel artikel
 Kritik af den rene fornuft – (tysk: Kritik der reinen Vernunft), et værk af den tyske filosof Immanuel Kant (1724-1804).
 Kritik (tidsskrift) – et dansk kulturtidsskrift med fokus på litteraturen, udgivet fra 1967 til 2016.
 Kritikerprisen – en dansk litteraturpris, som tildeles et værk der er udkommet i årets løb.

Se også
 Årsskriftet Critique – et konservativt tidsskrift fra forlaget Munch & Lorenzen.
Odense Tekniske Skole

Odense Tekniske Skole har siden 1844 udbudt uddannelser og kurser. I dag omfatter udbuddet 35 forskellige erhvervsuddannelser, et teknisk gymnasium, fem videregående uddannelser – hvoraf de tre også udbydes på engelsk, og en lang række kurser og tilbud om efteruddannelse.

Omkring 4.000 årselever bliver det til i alt på de seks centrale adresser i Odense, hvor der undervises. 618 medarbejdere står for skolens undervisning, drift og ledelse, på seks forskellige adresser. 

Odense Tekniske Skole er blandt danmarks største tekniske skoler med en årlig omsætning på ca. 412 millioner kr. (2005).

Skolens afdeling i Munke Mose Alle er opført
i 1899, og er skolens ældste. I dag rammen
for ErhvervsAkademiet, biblioteket, direktion
og International afdeling.

Odense Tekniske Skole fusionerede i 2008 med Vejle Tekniske Skole, i forbindelse med fusionen ændres også navnet, og skolen kom til at hedde Syddansk Erhvervsskole.

Kilder

Eksterne henvisninger 
 Odense Tekniske Skoles Hjemmeside

Tekniske skoler i Danmark
Etableret i 1844
Tekniske Skole
Anne-Louise Bosmans

Anne-Louise Bosmans (født 1978 i Fredensborg) er en dansk forfatter og digter, uddannet på Forfatterskolen 1999-2001, redaktør af Ildfisken 2006-07. Bosmans er bosat i Bruxelles. Bosmans debuterede i 2002 med Punkter, poler og par, der blev fulgt op med Villa i 2007, der som i en drømmeagtig og uvirkelig stemning skildrer den belgiske maler Fernand Khnopffs symbolistiske værk og tænkning.

I 2018 udgav Bosmans Bruxelles, der arbejder med temaer som fremmedhed, familie og den angst, som terrorangrebene i Bruxelles 2016 skabte i byen. Bruxelles blev udvalgt af Statens Kunstfond som en af 2018's 10 bedste skønlitterære udgivelser.

Udgivelser 
 Punkter, poler og par, Borgen, 2002 (digte)
 Villa, Borgen, 2007 (digte)
 Vi er amøber, Anblik, 2009 (digte)
 Bruxelles, Antipyrine, 2018 (digte)
 Autor Chap 1, Bosmans m.fl., ÖVRIGT, 2018 (poetik)

Hæder 
 2008 – Statens Kunstfonds treårige arbejdsstipendium
 2018 – Morten Nielsens Mindelegat for Bruxelles
 2018 – Præmiering fra Statens Kunstfond for Bruxelles

Eksterne henvisninger 
 Anne-Louise Bosmans på Litteratursiden.dk
 Anne-Louise Bosmans' bøger hos forlaget Antipyrine

Referencer 

Digtere fra Danmark
Dansksprogede forfattere fra Danmark
Kvindelige forfattere i det 21. århundrede
Ina Merete Schmidt

Ina Merete Schmidt (født 1976) er en dansk forfatter, uddannet fra Forfatterskolen 2000.

Udgivelser 
 Fra dag et, Gyldendal, 2005 (Roman)
 Fåresyge, Gyldendal, 2008 (Roman)
 Du tror alt er godt, Gyldendal, 2017 (Roman)

Eksterne link 
 Interview med Ina Merete Schmidt – fra romansiden.dk 
 Anmeldelse af Fra dag et på Litteratursiden.dk 

Romanforfattere fra Danmark
Dansksprogede forfattere fra Danmark
Kvindelige forfattere i det 21. århundrede
Studenter fra Randers Statsskole
Nakskov Boldklub

Nakskov Boldklub (NB) er en dansk fodboldklub, som kom til verden i 1919.

Klubben historie 

Første klub i Nakskov var dog midlertid Boldklubben Velo af 1899, som var en arbejderklub. I 1905 dannedes så den borgerlige klub B 1905.
I 1919 forsøgte man at sammenlægge Velo og B 1905, dog uden held; resultatet blev dog en helt ny klub – Nakskov Boldklub, og B 1905 blev nedlagt.

I 1923 flyttede klubben til en bedre bane ved Rosenvænget; man havde tidligere spillet på baner på Færgelandet.

I 1939 vinder NB, Danmarksturneringens kreds 3 og rykker op i 2. division, dog kommer 2. verdenskrig på tværs og da der ændres på opdelingen efter krigen ryger NB i 3. division.

I 1944 flytter Nakskov Boldklub til de nye store arealer på Bregnevej, Nakskov idrætspark.
Nakskov idrætspark har en kapacitet på 5000, hvoraf 500 er siddepladser.

Klubben rykker i 1974 igen op i 2. division og får hollænderen Pieter Kraak som træner.
Det er på det tidspunkt guldalderen starter i klubben.
Nakskov får sin første spiller på landsholdet, Kurt "Røde" Hansen (tidligere B 1901); han spiller 7 kampe og scorer 1 mål for Danmark.

Før sæsonen 1978/79, ansættes tyskeren Eduard Bründl som træner, og med et meget stærk hold opnår NB en 4.-plads i 2. divsion med samme antal point som Ikast FS og Hvidovre IF, men med dårligere målscore, dermed rykker Nakskov Boldklub ikke op i landets bedste række (dengang 1. division).
I samme sæson kommer NB i kvartfinalen i landspokalturneringen ved at besejre OB hjemme med 3-2; Lars Høgh stod i målet for OB.
NB taber dog til B 1903 med 0-1 efter forlænget spilletid i kvartfinalen.

I 1980 spiller NB imod landholdet, som er under ledelse af Sepp Piontek og har profiler som Preben Elkjær med; NB taber 0-4.

Herefter begynder det at gå tilbage for klubben med indførelsen af betalt fodbold, man mister mange profiler og rykker ned i 3. division. Til trods for, at man et par sæsoner efter igen rykker op, er klubbens storhedstid definitivt slut.
Klubben oplever nærmest et frit fald og spiller nu i Lolland-Falsterserien, hvor man de senere år har kæmpet om oprykning til kvalifikationsrækken, dog uden held.

Med en sejr over B1921 d. 17 juni 2008, lykkedes det Nakskov Boldklub at rykke op i Danmarksserien, efter en pause på mere end 10 år.

Nakskov profiler 

 Bent 'Bibber' Hansen
 Kurt 'Røde' Hansen
 Julian Barnett (senere Vejle)
 Søren Edvardsen
 Arne Skipper
 Ivan Lykke
 Ian Hunter
 Thomas Madsen (senere Brøndby og B93)
 Anders Nielsen (senere Sint-Truiden, Gent og Club Brugge)
 Jørgen Nielsen (senere Liverpool og BK Frem)
 Peter Ottosen
 Allan Larsen (senere AGF)
 Kim Dara
 Brian Fjelde

Internationale modstandere 

 Dundee United (Skotland)
 Tottenham Hotspur (England)
 Royal Antwerpen (Belgien) 1-3, målscorer: Arne Skipper
 Charlton Athletic (England)

Eksterne henvisninger 
 http://www.nakskov-boldklub.dk/ – klubbens officielle hjemmeside

Idrætsforeninger i Danmark
Fodboldklubber under DBU Lolland-Falster
Boldklub
Patrick Lo Giudice

Patrick Lo Giudice (født 20. august 1959 i Zürich, Schweiz) er en schweiziske kunstmaler med bevæggrund „Mafia“.
Lo Giucides kunstformer: Male, collage, fotografi og encaustic.

Han er berømt forbi sin cykel „Der Lo Giudice Code“, billeder til mafia-morde.

Liv 
Han var tre åre i Graniti, Sicilia (Taormina) om hans barn tid. 

Han besøged en træ købmand med hans fader og spilled på gade forbi han ville underhold sig imitlertid hans faders diskussion. Forbi han ville se speedometers derhen, han findte en døde mand i en automobil – dræbed på mafia.

Hans familie aldrig behandled i mord – forbi de mafia. Lo Giudice var alene med hans erfaring.

De mafia ville penge på mange firma – men Lo Giudices fader have aldrig betald den for hans firma.
De familie Lo Giudice find en bombe imod hans firma – de families held: de bombe var en forsager.

Efter undkomme, LoGiudice bor i Schweiz.

Undstillingen 
 Kunsthaus Glarus, „Künstler aus dem Linthgebiet“, 2002/2003
 Museum Amden (Kanton Sankt Gallen)
 Galerie Marie-Louise Wirth, Hochfelden, 
 Galerie Andy Jllien, Zürich, "Encaustik paintings", 2004 
 „Kunst liest“ i Herrliberg-Feldmeilen, 2005 
 Galerie Andy Jllien, „Mafia“ (Cosa nostra), 2006 
 art felchlin – zeitgenössische Kunst

Ekstern henvisning 
 www.patrickart.ch 

Malere fra Schweiz
Personer fra Zürich
Emanuel Gregers

Marius Emanuel Gregers f. Jensen (28. december 1881 i Horsens – 21. marts 1957 i København) var en dansk skuespiller og instruktør, samt direktør for Casino i 10 år fra 1921.
 
Han var begravet på Assistens Kirkegård, men graven er senere nedlagt.

Filmografi 
 Lejlighed til leje (1949)
 Den stjålne minister (1949)
 Man elsker kun een gang (1945)
 Det bødes der for (1944)
 Komtessen på Stenholt (1939)
 Milly, Maria och jag (1938) (svensk)
 Cocktail (1937)
 Mille, Marie og mig (1937)
 Min kone er husar (1935)
 Skaf en sensation (1934)
 Så til søs (1933)
 Solskinsdalen (1925)
 Stamherren (1925)
 Madsalune (1923)
 Frie Fugle (1922)
 Den sidste af Slægten (1922)
 Lavinen (1920)

Referencer

Eksterne henvisninger 
 Emanuel Gregers  på byarkivet i Horsens website
 

Skuespillere fra Danmark
Teaterledere fra Danmark
Filminstruktører fra Danmark
Personer i Kraks Blå Bog (afdøde)
Personer fra Horsens
Frie Skolers Lærerforening

Frie Skolers Lærerforening (FSL) er en fagforening, som organiserer ansatte på frie grundskoler og efterskoler. Foreningens cirka 10.700 medlemmer er fordelt på knap 500 frie grundskoler og 250 efterskoler.

Foreningen udgiver fagbladet Frie Skoler.

FSL var medlem af hovedorganisationen FTF, men siden d. 1. januar 2019 er FSL medlem af FH.

Foreningens formand er Monica Lendal Jørgensen og foreningens næstformand er Rikke Josiasen.

Historie 
Foreningen blev dannet i 2006 som resultatet af en fusion mellem Frie Grundskolers Lærerforening (FGL) og Efterskolernes Lærerforening (EL).

Ekstern kilde/henvisning 
 Hjemmeside for Frie Skolers Lærerforening 

Fagforbund under FH
 
 Frie Skolers Lærerforening